OzLabs/hebrew-wiki-articles huggingface dataset:
פרדסטינציה

פרדסטינציה (תורת הגזירה הקדומה) היא מונח בתאולוגיה הנוצרית שפירושו חריצת גורלה של הנפש לגיהנום או לגן עדן, לפי החלטה מראש של האל ללא תלות במעשיו של האדם. הפרדסטינציה מהווה פרדיגמה מרכזית בתורתו של מרטין לותר, וזכתה לפרשנויות שונות בנצרות הקלוויניסטית והלותרנית. האמונה בפרדסטינציה מערערת למעשה את אחד היסודות המרכזיים בכנסייה הרומית-קתולית, משום שהיא שוללת ביסודה את האמונה שמעשיו של האדם בעולם הזה הם אשר יקבעו את חריצת דינו של האדם בידי האל ביום הדין.

מול הפרהדסטינציה ניצבת הבחירה החופשית.

יש סתירה בין האמונה בגזירה הקדומה לבין הצורך לחזור בתשובה או הצורך ברכישת שטר מחילה.

הסוציולוג מקס ובר ואחרים טענו כי הבניית יסוד רעיוני זה בתוך הפרוטסטנטיזם, כללה יסוד רעיוני משלים, על פיו ניתן לדעת מה מידת אהבתו של האל לאדם עוד בחייו על פי מצבו החומרי. על כן, ובר מייחס לפרדסטינציה את אחת המוטיבציות המרכזיות לעלייה והתבססות של הסדר הקפיטליסטי בקרב נוצרים פרוטסטנטים וקלוויניסטים במערב אירופה החל מהמאה ה-16 ואילך. צבירת הון ונכסים, שהם אחד מסימניה של התקופה המודרנית, נתפסו על ידי תושבי האזורים המפותחים כלכלית באירופה שקיבלו את הנצרות הקלוויניסטית והפרוטסטנטית כעדות לבחירתו של האל. דהיינו, הצלחתו של האדם מבחינה חומרית היא סימן ואות לכך כי הוא נמנה עם "הנבחרים" של האל. כך נוצרה מוטיבציה להצלחה חומרית מתמשכת וצבירת הון בקרב מאמינים נוצריים שהשתייכו לזרמים אלו.

==ביהדות==
אחת הפרשנויות למימרה "הַכּל צָפוּי וְהָרְשׁוּת נְתוּנָה" () אומרת שאלוהים יודע את כל העתיד לקרות ולמרות זאת הבחירה כיצד לפעול נמצאת בידי האדם.

מצדו השני של המתרס נמצא כתוב "הכל בידי שמים חוץ מיראת שמים" (), אולם הרמב"ם שולל את עקרון הפרדסטינציה ומסביר את המשפט בצורה אחרת.

לפי יוסף בן מתתיהו, האיסיים האמינו בפרדסטינציה (הגזירה היא לאדם הכול, ואין דבר שלא יקרה את בני-האדם לפי גורלם) הצדוקים כפרו לחלוטין בפרדסטינציה והפרושים אמרו שהטוב בידי אלוהים והרע בידי אדם. חיזוק לדבריו בנוגע לאיסיים נמצא בסרך היחד במגילות מדבר יהודה: "מגילת שתי הרוחות" בדפים 3–4 מלמדת על תפיסה בה החזיקו אנשי כת הקומראן (המזוהים עם האיסיים) לפיה גורלו של האדם ללכת ב"דרך האמת" או ב"דרך העול" נקבע מראש.

החוקר יהודה ליבס, סקר השקפה חרדית-מתבדלת קיצונית המאמינה בפרדסטינציה, המנוסחת בכתביו של ישעיה אשר זליג מרגליות. הדהודים של גישה זו (בעיקר בהסתמך על האמור בכמה מקומות בספרות הזוהר על 'ערב רב', המתחזה לישראל אך אינו כזה באמת, וזאת משום ששורשו אינו מישראל) נשמעים מעת-לעת באפולוגטיקה החרדית, ולעיתים גם בזו הדתית-לאומית (יותר בפובלציסטיקה, ופחות בכתיבה עיונית הלכתית). אמירות ברוח זו נשמעות מעת לעת בקשר להתנהלות של המנהיגות הפוליטית-חילונית, או בקשר להתבטאויות של אישי ציבור חילוניים, אך כמעט ולא בקשר להתנהלותם של יחידים, הנידונים כ'תינוקות שנשבו'. ההתכחשות לאחווה היהודית - כפי שזו באה לידי ביטוי לדעת הדוברים בהתנהלות כזו או אחרת מצד מתנגדיהם - מהווה הוכחה לכך ש'באמת אין הם יהודים', וממילא אין לצפות מהם להתנהגות אחרת. במגזר הדתי לאומי אמירות כאלו נשמעות כנגד עמדות שלדעת מתנגדיהן פוגעות בשורשי האחווה הלאומית היהודית (החזרת שטחים, פינוי יישובים וכיוצא בזה), בעוד שבעיתונות החרדית טענות המשקפות פרדסטינציה עולות גם בקשר לעבירות אחרות, כדוגמת חילול שבת, ובפרט אם ההתנהלות נתפסת כ'החטאת הרבים', או כמערערת על הקיום החרדי המתבדל (למשל אגב כתיבה פובלציסטית נגד 'גזירת הגיוס' או 'מצעדי גאווה').

==ראו גם==
*95 התזות
*פטליזם
==קישורים חיצוניים==
* 
* 

==הערות שוליים==

קטגוריה:תאולוגיה נוצרית
סרגיי קריאקין

סרגיי קריאקין (ברוסית: Серге́й Каря́кин; נולד ב-12 בינואר 1990) הוא שחמטאי ממוצא רוסי בדרגת רב-אמן, סגן אלוף העולם בשחמט לשנת 2016 ואלוף העולם בשח מהיר בשנת 2012.

השיג דרגת רב-אמן בגיל 12 ושבעה חודשים והיה בכך לרב-האמן הצעיר ביותר בכל הזמנים (נכון ל-2019).

נכון למרץ 2022, מדורג במקום ה-18 בעולם והשלישי ברוסיה לפי מד כושר.

==ביוגרפיה==

סרגיי קריאקין נולד בסימפרופול שבחצי האי קרים. החל לשחק שחמט בגיל 5. ביולי 2009 עבר מאוקראינה לרוסיה, קיבל את אזרחותה והצטרף לנבחרת הרוסית. היה נשוי לרב אמן יקטרינה דולז'יקובה. הם התגרשו לאחר מספר שנים. הוא התחתן בשנית ובשנת 2015 נולד לו בן.

בגביע העולם בשחמט 2007 הוא הודח בחצי הגמר. בגביע העולם בשחמט 2009 הוא הודח בחצי הגמר.

ב-2010 הוא ניצח בתחרות השחמט לזכר טל (קטגוריה 21) ביחד עם לבון ארוניאן.

בשנת 2013 וב-2014 הוא ניצח בתחרות העל בנורווגיה.

בתחרות המועמדים 2014 סרגיי קריאקין סיים במקום השני.

בגביע העולם בשחמט בשנת 2015 הוא ניצח והעפיל לתחרות המועמדים 2016.

במרץ 2016 קריאקין ניצח בתחרות המועמדים של פיד"ה במוסקבה, בתוצאה של ½8 מ-14 נקודות אפשריות (1- 9= 4+). בנובמבר 2016 הפסיד בדו-קרב על אליפות העולם מול מגנוס קרלסן בשובר שוויון שהתקיים בקצב מהיר. בדצמבר 2016 זכה באליפות העולם לשחמט בזק.

בגביע העולם 2021 הגיע למקום השני, והעפיל לתחרות המועמדים 2022.

בעקבות תמיכתו בפלישה הרוסית לאוקראינה, הורחק מתחרויות פיד"ה ל-6 חודשים.

== הופעותיו באולימפיאדות ==
קריאקין השתתף שמונהפעמים באולימפיאדות השחמט: שלוש פעמים ייצג את אוקראינה וחמש פעמים את רוסיה.

{| class="sortable" border="1" cellspacing="0" cellpadding="1" width="100%"
|- bgcolor="#ccfccf" align="center"
| שנה|| לוח || קבוצה|| מד כושר|| נקודות|| תוצאות|| %|| מקום
|-
| 2004||2 עת ||אוקראינה||2576 ||6.5 מ-7||6+ 1= 0-||92.9|| 1 קבוצתי, 1 אישי
|-
| 2006||3 ||אוקראינה||2661 ||8.5 מ-11||6+ 5= 0-||77.3|| 8 קבוצתי
|-
| 2008||2 ||אוקראינה||2730 ||5 מ-9||2+ 6= 1-||55.6|| 4 קבוצתי
|-
| 2010||4 ||רוסיה||2747 ||8 מ-10||6+ 4= 0-||80|| 2 קבוצתי, 1 אישי
|-
| 2012||3 ||רוסיה||2785 ||7 מ-10||4+ 6= 0-||70|| 2 קבוצתי, 3 אישי
|-
| 2014||4||רוסיה||2786 ||7 מ-10||5+ 4= 1-||70|| 4 קבוצתי, 6 אישי
|-
| 2016||1 ||רוסיה|| 2769||6 מ-9||4+ 4= 1-||66.7|| 3 קבוצתי, 8 אישי
|-
| 2018||1 ||רוסיה|| 2760||6.5 מ-10||3+ 7= 3-||65.0|| 3 קבוצתי
|}

==מבחר תחרויות בהן השתתף==
* אליפות העולם בשנים: 2012 (שח מהיר, מקום ראשון) ו-2016
* תחרות העל בבילבאו בשנים: 2012 ו-2016
* תחרות העל טאטא סטיל בשנים: 2009 (מקום ראשון), 2013, 2016, 2017 ו-2018
* תחרות המועמדים בשנים: 2014, 2016 ו-2018
* תחרות העל בבאקו 2014
* אליפות האמנים של קטר בשחמט 2015
* גביע העולם בשחמט בשנים: 2015 (מקום ראשון), 2017, 2021, 2022
* גביע סינקפילד 2017

== קישורים חיצוניים ==

* 

* [http://www.wtharvey.com/karj.html 35 עמדות מתוך משחקיו של סרגיי קריאקין] 

==הערות שוליים==

קטגוריה:שחמטאים אוקראינים
קטגוריה:ילדי פלא בשחמט
קטגוריה:שחמטאים שהשתתפו באולימפיאדת השחמט
קטגוריה:רבי-אמנים רוסים
קטגוריה:אלופי עולם בשחמט מהיר
קטגוריה:אלופי עולם בשחמט בזק
קטגוריה:אלופי אירופה עד גיל 10 בשחמט
קטגוריה:אוקראינים שנולדו ב-1990
בירית

בירית בתוך מחזיק מפלסטיק
בירית היא פריט לבוש שתפקידו החזקת גרב על הרגל, לבל יפול בהשפעת הכבידה. כיום היא משמשת כאביזר אופנה נשי בעיקר, למרות שבעבר הייתה הבירית הן אביזר גברי והן נשי.

== היסטוריה ==
אישה בת ימנו הלובשת בירית על רגלה
[[לואי החמישה עשר, מלך צרפת עם בירית כחולה על רגלו]]
בעבר היו ביריות עשויות בדרך כלל מרצועת עור שנרכסו עם אבזמים, או שהיו עשויות מסרטי בד.
ביריות מהמאה ה-18
במאות ה-18 עד ה-20 נרכסו הביריות באמצעות סרטים אלו בדרך כלל, מתחת לברך, שם היקף הרגל הוא הקטן ביותר, במקרה של נשים עובדות. נשים אמידות נהגו לקשור אותן מעל הברך, והביריות היו לרוב מקושטות בתחרה וברקמה. באותה תקופה הם שימשו גם גברים, שהשתמשו בהם להחזקת גרביים המגיעים עד הברך. עם המצאתם של חומרים אלסטיים איבדו הביריות את תפקידן התועלתי, והפכו לפריט אופנה בלבד.

כיום נחשבות הביריות לפריט לבוש נשי ארוטי, ומשמשות להחזקת גרבי ניילון המגיעים עד אמצע הירך. הן עשויות מחגורה דקורטיבית וארבע רצועות אלסטיות אשר בקצותיהן מנגנון חיבור לגרביים בשיטה המזכירה כפתור שדה. ביריות וגרבי ניילון משחקים תפקיד במופעי בורלסקה ובסצינות ארוטיות, דוגמה לכך בסצנת מופע החשפנות ב"מופע הקולנוע של רוקי".

==ראו גם==
* כתפות
* מסדר הבירית

==קישורים חיצוניים==

קטגוריה:הלבשה תחתונה לנשים
קמרון צלעות

קמרונות צלעות ב[[קתדרלת סולסברי, אנגליה]]
המבנה הגאומטרי של הקמרון
קמרון צלעות הוא שכלול מהתקופה הגותית של קמרון צולב קלאסי. הגאומטריה המרחבית הבסיסית דומה מאוד לזו של הקמרון הצולב, צורת החיתוך המתקבלת משני קמרונות חבית החותכים אחד את השני בניצב. להבדיל מקמרון צולב קלאסי בו נבנית הצורה מלבנים, בקמרון צלעות נבנות קודם כל הקשתות הצידיות והאלכסוניות היוצרות את "קווי הרכס" הנראים בתקרה. בדומה לקמרון צולב, קמרון צלעות נבנה בדרך כלל מעל ארבעה עמודים מסביב לריבוע או מלבן ומאפשר מעבר בארבעה כיוונים. בנקודת המפגש בין שתי הצלעות הצולבות ממוקמת אבן ראשה שהיא הנקודה החשובה ביותר בקמרון מבחינה מבנית ולרוב גם מבחינה אסתטית. אבנים ראשות בקמרונות רבים זוכות לעיטורים המדגישים אותן והופכים אותן לקישוט בולט בתקרה.

בקמרונות הצולבים הרגילים שני קמרונות החבית אשר חתכו זה את זה היו בצורה של חצי מעגל ולכן צורת הקשת שהתקבלה בעקיפין באלכסון הקמרון הייתה בצורת אליפסה. בקמרונות הצלעות, מכיוון שנבנות קודם כל שתי הקשתות האלכסונית בצורה של חצי מעגל, ארבע הקשתות ההיקפיות הן בצורה של קשת מחודדת הבנויה משני חצאי קשתות בעלות רדיוס זהה אך מרכז אחר. במקרים רבים מרכז כל קשת היה בבסיס הקשת השנייה.

קמרון הצלעות החל להופיע בקתדרלות הגותיות בתקופת הגותיקה המוקדמת. עד אז נבנו קמרונות צולבים או קמרונות חבית פשוטים. מאוחר יותר התפתחו בעיקר באנגליה סוגי קמרונות נוספים שהם שכלולים עיטוריים של קמרונות הצלעות. הידוע ביניהם הוא קמרון מניפה שהוא יישום הרעיון של בניית הקשתות המדגישות את צורת התקרה אלא בכיוונים רבים היוצרים צורה המזכירה מניפה או עצי דקל.

==קמרון סקספרטיט==
קמרון צלעות ב[[קתדרלת סן ז'אן בליון, צרפת]]
קמרון סקסטפרטיט הוא סוג של קמרון צלעות אשר נפוץ בבנייה של קתדרלות מהתקופה הרומנסקית המאוחרת והגותיקה המוקדמת. בנוסף לשתי הצלעות האלכסוניות בנויה צלע נוספת לרוחב הקמרון (יחסית לכיוון הספינה הראשית). סוג קמרון זה הוא שלב בהתפתחות של קמרון הצלעות הגותי במעבר מקמרונות הצלב שהיו נפוצים ברומנסק. בקמרון הסקספרטיט מתקבלים שני "קווי רכס" נוספים המחלקים בקטע הקמרון את קומת התאורה לשניים ויוצרים שני חלונות בכל צד בעוד בכיוון השני הגדרת החלל של הספינה הראשית נשמרת. קמרונות מסוג זה קיימים בטרנספט ובנרתקס של קתדרלת נוטרדאם שבפריז, בקתדרלת לאן, סן ז'אן, נואיון, בטרנספט של קתדרלת לינקולן ובעוד קתדרלות נוספות.

==ראו גם==
* קשת
* קמרון (אדריכלות)
* קמרון חבית
* קמרון צולב

==קישורים חיצוניים==

* 

צלעות
קטגוריה:אדריכלות גותית

gl:Bóveda de aresta
סנטיאגו דה קובה

סנטיאגו דה קובה (בספרדית: Santiago de Cuba) היא עיר נמל ובירת המחוז הנושא אותו שם בקובה. היא נחשבת למרכז של המחצית המזרחית של קובה. העיר מכונה בקובה הקומוניסטית בשם "עיר הגיבורים של הרפובליקה הקובנית" בזכות תמיכת אוכלוסייתה בפידל קסטרו ומהפכתו. זו הייתה בירת קובה במשך תקופה מסוימת, המקום בו המציאו משפחת בקארדי את מותג הרום שלהם, ומקום הולדתה של תנועת המורדים שהפכה להיות המהפכה הקובנית והממשלה הקובנית במשך למעלה מחצי מאה.
== גאוגרפיה ==
סנטיאגו דה קובה משתרעת על פני 704 קילומטרים רבועים, יש לה אוכלוסייה של כ-445,000 תושבים (נכון לשנת 2010) והיא העיר השנייה בגודלה בקובה. העיר נוסדה, במרחק של כמה קילומטרים ממיקומה הנוכחי, בשנת 1514, על ידי הקונקיסטאדור הספרדי דייגו ולאסקס דה קואיאר. אל המיקום הנוכחי הועברה בשנת 1522. בין השנים 1515–1607 שימשה סנטיאגו דה קובה כבירת קובה. ראש העירייה הראשון של סנטיאגו דה קובה היה הרנאן קורטס.

האטרקציה היוקרתית ביותר של סנטיאגו, המצודה הספרדית קסטילו דל מורו סן פדרו דה לה רוקה היא ביקור חובה, מעט מחוץ לעיר על ראש גבעה בפתח מפרץ סנטיאגו. מקומות אחרים הראויים לביקור הם מוזיאון בקארדי, בלקון דה ולזקז, שכונת אל טבעולי, ופלאזה מארטה.<ref></ref>

העיר נשדדה בשנת 1553 על ידי שודד הים הצרפתי ז'אק דה סור ובשנת 1662 על ידי שודד הים האנגלי הנרי מורגן. בשנים 1675, 1852 ו-1932 סבלה העיר מרעידות אדמה קשות שהרסו חלק גדול ממנה.

בין האישים שנולדו בעיר זו מונים את הגנרל המולאטי אנטוניו מאסאו.

נמל התעופה אנטוניו מאסאו נמצא במרחק 7 קילומטרים מהעיר ויש ממנו טיסות בינלאומיות.

== אישים ==
* אמיליו קוריאה (1953-), מתאגרף, אלוף אולימפי ב-1972, נולד בסנטיאגו דה קובה.
* דניאל נונייז (1958-), מרים משקולות, אלוף אולימפי ב-1980.
* מרקו מישיאנה (1984-), כנר איטלקי, קיבל את התואר 'המבקר המכובד של העיר סנטיאגו דה קובה'.

== ערים תאומות ==

* 

== קישורים חיצוניים ==

*[https://web.archive.org/web/20061026005621/http://santiagodecubacu.ags.myareaguide.com/ אודות סנטיאגו דה קובה]
*[https://web.archive.org/web/20130217102600/http://www.santiagoencuba.com/ אתר הבית של סנטיאגו דה קובה]
*[http://www.guije.com/pueblo/municipios/osantiago/index.htm אתר עירית סנטיאגו דה קובה] 
* 
* [https://www.ynet.co.il/judaism/article/rk7h0cbeq ארבעה עשורים של יהדות נסתרת: הקומוניזם חיסל את קהילת סנטיאגו]

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:קובה: ערים
קטגוריה:קובה: ערי נמל
קטגוריה:קובה: ערי חוף
קטגוריה:אמריקה הצפונית: ערי בירה לשעבר
קטגוריה:יישובים שהוקמו במאה ה-16
פגית

פגית של [[דג.]]
זחלי פרפרים הם בין הפגיות הידועות ביותר. בתמונה זחל של פרפר Arcte coerula]]
פגית או זחל (בלטינית: larva, תעתיק: לָארְוָה) הוא שלב התפתחותי מוקדם במחזור חייהם של מספר בעלי חיים פרימיטיביים. הפגית היא השלב שבין העובר לבוגר, המתרחש לפני הבגרות המינית. מקור השם פגית הוא מהמילה פגה שמשמעותה פרי לא בשל וממנה נגזר גם השם פג.

בשלב הפגית, בעל החיים נמצא במצב ירוד מבחינה התפתחותית וחסר מאפיינים ואיברים שונים הנמצאים בפרט הבוגר. לרוב הפגית שונה מהותית מבחינת המראה החיצוני ואורח חייה מהפרט הבוגר, כשמספר פגיות ימיות שקופות צפות כפלנקטון עד לבגרותם.

לא כל חיה עוברת תהליך פגית, כשאחרות בעלות עובר שמזכיר בצורתו את הבוגר. הפגית מתפקדת באופן עצמאי ולא נזקקת לסיוע ההורה (אם כי כמה מינים עוזרים לגונן גם על פגיותיהם). הפגית לרוב עסוקה בעיקר באכילה של מזון רב שנועדה לאפשר את המעבר לבוגר. מספר חיות כמו פרפרים עוברות תהליך התגלמות בין הפגית (זחל) לבין הבוגר.

==דוגמאות==
שמות סוגי פגיות שונות:

{| class="wikitable"
|-
! שם עברי || לועזי || קבוצה
|-
| ראשן || Tadpole || דו-חיים
|-
| ביפינריה || Bipinnaria || כוכבי ים
|-
| נאופליוס || Nauplius || חסילונים
|-
| זחל אמיתי || caterpillar || פרפראים
|-
| זחל || Larva || חרקים (בייחוד בעלי גלגול מלא)
|-
| רימה || maggot || זבובים
|-
| נימפה || Nymph || בעלי גלגול חסר
|-
| דֶּרֶן || grub || זבליתיים
|-
| פגית שחיינית|| :en:planula || מדוזות סוכך
|}

== קישורים חיצוניים ==

* [http://www.uky.edu/Classes/ENT/660/chen.htm Evolution of the insect larva] מאת Sicien Chen
* עמיר ויינשטיין, [http://www.insectour.com/Web/?PageType=0&ItemID=283523 בין תולעת לזחל], באתר "חרקים - עולם קטן בגדול"
* 
* 

קטגוריה:רבייה בבעלי חיים
קטגוריה:ביולוגיה התפתחותית
קטגוריה:אנטומולוגיה
עבאס מוסאווי

עבאס מוסאווי (בערבית: عباس الموسوي; 26 באוקטובר 1952 – 16 בפברואר 1992) היה איש דת מוסלמי שיעי לבנוני רב השפעה. מוסאווי היה מנהיג ארגון חזבאללה בשנים 1991–1992. נהרג בסיכול ממוקד על ידי ישראל בשנת 1992.

== ביוגרפיה ועמדות ==
מוסאווי נולד בכפר א-נבי שית שבבקעת הלבנון, ולמד במדרשה אסלאמית בנג'ף שבעיראק. הוא הושפע עמוקות מן האידאולוגיה של האייתוללות הרדיקליים מוחמד באקר א-סדר ורוחאללה ח'ומייני. בשנת 1978 חזר ללבנון.

בשנת 1991 נבחר מוסאווי על ידי חזבאללה למזכיר הכללי של הארגון. הוא נחשב למתון, יחסית לחברים אחרים בארגון, והחליף את סובחי אל-טופיילי, איש הקו הנוקשה. על אף מתינותו היחסית, עבאס מוסאווי כינה את ישראל "הסרטן של המזרח התיכון" והבטיח כי חזבאללה "ימחק כל זכר לישראל בפלסטין" ו"יגביר את פעילותו הצבאית, המדינית והעממית על מנת לפגוע בשיחות השלום".

==מבצע "שעת לילה"==
סרטון תיעודי איראני על מוסאווי
לאחר נפילת הנווט רון ארד בשבי ארגון המחבלים "ההתנגדות המאמינה", הזרוע הצבאית של תנועת אמל בלבנון, הורה ראש אמ"ן, האלוף אורי שגיא, לאמ"ן לתכנן מבצע לחטיפתו כדי להשתמש בו כקלף מיקוח בהסכמי חילופי שבויים עתידיים. סיירת מטכ"ל ושייטת 13 החלו בהכנות למבצע החטיפה שכונה "שעת לילה". המבצע נועד לצאת לפועל ב-16 בפברואר 1992, אולם ביום המבצע התברר כי מוסאווי מצוי בסביבת קהל גדול מדי מכדי שניתן יהיה לחוטפו. באגף המודיעין התגבשה ההמלצה להסב את המבצע למבצע סיכול ממוקד. לאחר שראש אמ"ן, שגיא, והרמטכ"ל, אהוד ברק, השיגו את אישור הדרג המדיני, תקפו מסוקים של ישראל שיירת מכוניות בדרום לבנון. בתקיפה נהרגו מוסאווי, אשתו, בנו בן החמש וארבעה אנשים נוספים. ישראל הצהירה כי ההתקפה הייתה ניסיון התנקשות מתוכנן.

את עבאס מוסאווי החליף חסן נסראללה כמזכיר הכללי של ארגון חזבאללה.

ראש אגף המודיעין בזמן חיסול מוסאווי, אורי שגיא, אמר כעבור שנים:

== פיגועי תגובה ==
בתגובה לחיסולו של מוסאווי ביצעה קבוצה המכנה עצמה "הג'יהאד האסלאמי" פיגוע בשגרירות ישראל בבואנוס איירס, ב-17 במרץ 1992, שהביא למותם של 29 ישראלים וארגנטינאים.

במרץ 1992 נהרג אהוד סדן, קצין הביטחון של שגרירות ישראל באנקרה, בהתפוצצות מטען חבלה תחת מכוניתו<ref name=":0"></ref>. ארגון קש, שנודע ככיסוי לחזבאללה, קיבל עליו את האחריות לפיגוע, כנקמה על חיסול עבאס מוסאווי<ref name=":0" />.

פיגוע תגובה נוסף בוצע ב-18 ביולי 1994, בבניין הקהילה היהודית בבואנוס איירס והביא למותם של 85 בני אדם.

==לקריאה נוספת==
רונן ברגמן, "מדינת ישראל תעשה הכל", הוצאת כנרת זמורה ביתן, 2009, עמודים 348-367.

==קישורים חיצוניים==

* 

==הערות שוליים==

קטגוריה:אנשי דת לבנונים
קטגוריה:אישים שנהרגו בתקיפות אוויריות ישראליות
קטגוריה:פעילי חזבאללה שנהרגו בידי ישראל
קטגוריה:לבנונים שנולדו ב-1952
קטגוריה:לבנונים שנפטרו ב-1992
ויטפילד דיפי

דוקטור ביילי וויטפילד (ויט) דיפי (אנגלית: Bailey Whitfield Diffi; נולד ב-5 ביוני 1944 בקווינס שבניו יורק), קריפטוגרף אמריקאי, מחלוצי הצפנת מפתח פומבי. חתן פרס טיורינג לשנת 2015.

==ביוגרפיה==
את התואר הראשון שלו במתמטיקה רכש במכון הטכנולוגי של מסצ'וסטס ב-1965.

דיפי מפורסם בעיקר בשל המצאת רעיון הצפנת המפתח הפומבי בשנת 1975. מאמרם של ויטפילד דיפי ומרטין הלמן, "כיוונים חדשים בהצפנה" (פורסם לראשונה ב-1976), הציג שיטה חדשה לחלוטין להעברת מפתח הצפנה, שהרחיקה לכת עד כדי פתרון אחת הבעיות היסודיות בהצפנה - בעיית הפצת מפתחות - והתפרסמה לאחר מכן כשיטת דיפי הלמן. נראה שמאמרם היה זה שהמריץ והוביל כמעט, לפיתוח סוג חדש של אלגוריתמים להצפנה, הצפנת מפתח אסימטרי.

עד שנת 1978 ניהל דיפי את מחלקת מחקר מערכות האבטחה בחברת הטלפונים הקנדית נורטל, שם פיתח ארכיטקטורת ניהול מפתחות עבור מערכות אבטחה PDSO ברשתות NT הנקרא X.25. 

בשנת 1991 הצטרף דיפי למעבדות סאן מיקרוסיסטמס (במנלו פארק שבקליפורניה) כמהנדס מוערך, שם העביר את מרבית שנות התשעים, בעיקר בפיתוח רעיון המפתח הפומבי והיבטיו השונים.

בשנת 1992 הוענק לו דוקטורט במדעים טכניים על ידי המוסד הפדרלי לטכנולוגיה של שווייץ (ETH). הוא גם עמית בקרן מרקוני וזכה בפרסים רבים, כמו פרס Donald McGannon על מחקרו בהקשר החברתי-מוסרי של מדיניות התקשורת, פרס IEEE-USA בשל תרומתו בפיתוח מדע הקריפטוגרפיה בכתבי העת שפרסם ופרסים נוספים מארגונים שונים כגון NSA, קרן Electronic Frontiers, מכון פרנקלין ועוד.

דיפי נשא דברים מספר פעמים בפני הקונגרס של ארצות הברית והביע את התנגדותו להגבלת השימוש באמצעים קריפטוגרפיים במגזר הפרטי והעסקי.

כיום משמש דיפי בתפקיד קצין אבטחה בכיר בסאן, סגן נשיא ועמית. כמו כן, הוא משמש כפרשן בכיר לחזון מדיניות האבטחה של סאן ואחראי לפיתוח האסטרטגיה של סאן למימוש החזון.

בשנת 1998 התפרסם ספרם של דיפי וסוזן לנדאו Privacy on the Line, העוסק בפוליטיקה של האזנות סתר והצפנה.

ב-2017 אשתו מרי פישר נפטרה .

<br />

==קישורים חיצוניים==
 

* [http://www.wired.com/wired/archive/2.11/diffie_pr.html חוזה הפרטיות] - על התנגדותו של דיפי להגבלת השימוש באמצעים קריפטוגרפיים ב-Wired Magazine
* [http://crypto.csail.mit.edu/classes/6.857/papers/diffie-hellman.pdf "כיוונים חדשים בהצפנה"], ויטפילד דיפי ומרטין הלמן, אוניברסיטת סטנפורד, קליפורניה (1976) 
* 

קטגוריה:ערכים שבהם תבנית בריטניקה אינה מתאימה
קטגוריה:מתמטיקאים אמריקאים
קטגוריה:קריפטוגרפים אמריקאים
קטגוריה:בוגרי המכון הטכנולוגי של מסצ'וסטס
קטגוריה:זוכי מדליית ריצ'רד המינג
קטגוריה:זוכי פרס טיורינג
קטגוריה:אמריקאים שנולדו ב-1944
לונה-גל

מתקן מים בלונה גל (1986)
הלונה גל היה פארק מים בחוף גולן, בצדה הצפון-מזרחי של הכנרת. הלונה גל, שנפתח באביב בשנת 1984, היה פארק המים הראשון בישראל. הפארק הוקם בשטח של כ-40 דונם על ידי חמישה יישובים מרמת הגולן בבעלות משותפת: אלי-עד, גבעת יואב, נאות גולן, אניעם ומעלה גמלא. יזמי הפרויקט ששאפו ליצור בחוף הכנרת אטרקציית בילוי ונופש ייחודית ברמה גבוהה ארצית, בעלת כוח משיכה לקהל נרחב ככל הניתן, תכנון הפארק החל בשנת 1982 בידי האדריכלים עדנה ומיכאל גלעד (ע. ומ. גלעד אדריכלים בע"מ), אשר עוד קודם לכן התמחו ועסקו בתוכניות פיתוח אתרי תיירות מובילים (בחופי אילת, ים המלח והכנרת), ואשר חקרו והכירו מקרוב את תחום פארקי המים (Water Parks) בארצות הברית ובאירופה. 

בעקבות ירידה בהכנסות ומגמות בעייתיות בניהול הכספים באתר, הובל הלונה גל לכונס נכסים. בקיץ 1992 נרכש הלונה גל על ידי מושב כנף והיה בבעלות משותפת של המושב ושל חברת דוגל יזום והשקעות בע"מ.

הלונה גל הכיל מתקנים רבים, מקומות ישיבה בצל, בריכת גלים, מגלשת סלאלום איטית, בריכות קטנות, ומתקני מים.

בבנייתו הראשונית הושקעו כשלושה מיליוני דולרים.

בשנת 2017 הוציא משרד הבריאות צו סגירה לפארק עקב ליקויי תברואה.<ref></ref>

בשנת 2019 הפסיקו אחדים ממתקני האתר לפעול. האתר, שבשיא פעילותו אכלס כ-1,300 איש ליום ו-260 אלף בעונה, נסגר לצמיתות ב-2020 בעקבות בעיות כלכליות כתוצאה מירידה בכמות המבקרים, בנוסף להתפשטות מגפת הקורונה ותחרות מצד פארקי מים אחרים במרכז הארץ.

בעלי הפארק מתכננים להקים בשטח פארק המים הסגור, מלון חדש אשר יכלול 269 חדרי אירוח על פני 3 קומות. ב-19 בינואר 2023 החלו עבודות הריסת הפארק ובניית המלון.

== אטרקציות ומתקנים ==

במקום היו מתקנים מסוגים שונים, בין היתר: מגלשות מים, בריכת שחייה, משטח משחקים לקטנטנים.

מתקני המים של הלונה גל:
* אבובים – מסלול האבובים הגדול והמפותל בישראל
* השבלול השחור – מתקן מים
* בריכת שחייה אולימפית – בריכת שחייה אולימפית לכל המשפחה
* הוריקן – מגלשת ההוריקן הכחולה ארוכה ומפותלת, גלישה על גבי מזרן דק
* קמיקזה – מגלשה כתומה בגובה 18 מטר
* טייפון - מגלשה
* עולם הילד - משטח לקטנטנים מגלשות תמנון נחשים, דלי מים מתהפך, מפל ומזרקות מים מוזיקליות

==קישורים חיצוניים==

* 
* Splash - The exclusive magazine of the Waterpark Industry, USA, September 1991 - "Luna-Gal and Yamit 2000 - two representatives of the leisure industry in Israel" - by Michael Gilead

==הערות שוליים==

קטגוריה:פארקי מים בישראל
קטגוריה:הכנרת
קטגוריה:מועצה אזורית גולן
קטגוריה:ישראל: מבנים שנהרסו
רישומי מלחמה

רישומי מלחמה הם ציורים ורישומים שנעשו בזמן מלחמה או קרוב אליה ובאים לתאר את מאורעות המלחמה. בין ציורי המלחמה המפורסמים: יצירתו של פרנסיסקו דה גויה בימי מלחמת נפוליאון בספרד, ציוריהם של אוטו דיקס וג'ורג' גרוס בגרמניה לאחר מלחמת העולם הראשונה, ציורי ג'ון פיפר והנרי מור באנגליה על מלחמת העולם השנייה ורישומי שמואל בק על מלחמת ששת הימים. ישנם גם ציורי מלחמה אצל ילדים.

==בני הזוג בראונר והילדים במלחמת האזרחים בספרד==
המושג ציורי מלחמה של ילדים נולד במלחמת האזרחים בספרד (1936–1939). בני הזוג בראונר (Brauner) יצאו בהתנדבות לספרד לעזור לרפובליקה הספרדית. האישה פרנסואה הייתה רופאת ילדים ובעלה אלברט היה ד"ר לספרות ומחנך מומחה לבעיות ילדים. הם לקחו על עצמם לטפל בילדים – פליטים ויתומים שברחו מאזורי הקרבות. אלברט הצליח ליצור קשר טוב עם הילדים והוברר לו שציור הוא הדרך הטובה ביותר לתרפיה ויציאה מהפחד. הוא פנה לילדים וביקש מהם לצייר את החיים שלהם לפני המלחמה, את החיים שלהם בזמן המלחמה ואת החיים שלהם אחרי המלחמה. כך נוצר אוסף רישומי מלחמה של ילדים לדורות הבאים.

==שמואל בק==
הצייר שמואל בק מוכר לקהל הישראלי כאמן הנוטה אל התחום שבין הסוריאליזם ובין הריאליזם הפנטסטי. כשהתבקש על ידי צה"ל לצייר את המלחמה במהלך שירות מילואים פעיל. 

כמה ימים אחרי המלחמה סייר בק בשדות הקרב, אך את רישומי הפחם שלו עיבד על פי צילומים. הכול נרשם בצילום עד הפרטים הקטנים ביותר. בק תרגם את הצילומים והעניק להם מידה גדולה של אובייקטיביות, סילק את הספציפי ונתן למקומות ולדמויות צורה אוניברסלית יותר. הוא הצליח להביא תעתיק נאמן של מראות וחזיונות מלחמת ששת הימים .

==ציורים ורישומי מלחמה אצל ילדים יהודים וערבים==
ד"ר תמר ורטה-זהבי ממכללת דוד ילין בירושלים הציגה ציורי מלחמה שצוירו על ידי ילדים יהודים וערבים שנאספו בחודשים מאי–יוני 2002. הציורים חושפים את תפישת הילדים, חוויותיהם, תחושתם ופחדיהם מהמלחמה. בציורים מופיעים מוות והרג, אלימות ודם. המסרים שהתקבלו: "הבנתי שאף אחד לא יכול לשמור עלי", "ביתי כבר איננו מבצרי" וכו'. רוב הציורים מבטאים חוסר אונים מוחלט (מלבד ציורי ילדים ערבים שמגלים בהם גם התנגדות ושימוש במיתוס ה"אבן": מעין דוד וגוליית). בולטת החוויה של תוהו ובוהו, שבו אין דבר בטוח ואין דבר ברור.

==ראו גם==
לאופולד גוטליב

==קישורים חיצוניים==
*[http://dessins1418.free.fr/ רישומי מלחמה ממלחמת העולם הראשונה]
* [http://www.cairn.info/resume.php?ID_REVUE=VING&ID_NUMPUBLIE=VIN_089&ID_ARTICLE=VING_089_0029 בני הזוג בראונר והילדים במלחמת האזרחים בספרד].

קטגוריה:ציור
קטגוריה:לחימה
אברהם נגב

אברהם נגב (1923 – 2004) היה ארכאולוג ישראלי, מומחה בנושא ההתיישבות במדבר והנבטים.

==ביוגרפיה==
אברהם נגב (אייזנברג) נולד בשנת 1923 בעיר פינסק שבפולין (כיום בבלארוס), ועלה לארץ ישראל בשנת 1934. בשנים הראשונות חי בתל אביב ובקיבוץ גבעת השלושה ובסיום לימודיו התיכוניים בגימנסיה שלווה הצטרף לקיבוץ רביבים והיה בין העולים לנגב בשנת 1943. כבר אז נהג לבקר בחלוצה הסמוכה. ב-1947 נישא למשוררת רחל נגב. נולדו להם שתי בנות: אילת וענת.

הוא נפצע ביוני 1948 במסגרת תפקידו ב"הגנה", ואיבד את ידו הימנית. לאחר מכן נשלח בשליחות חינוכית לדרום אמריקה. בשנת 1953 החל ללמוד ארכאולוגיה וגאוגרפיה באוניברסיטה העברית בירושלים, והוסמך לארכאולוגיה ולימודים קלאסיים, ובהמשך קיבל תואר דוקטור. הוא נתמנה למרצה לארכאולוגיה קלאסית בשנת 1963 ובהמשך התמנה לפרופסור חבר.

בשנים 1959–1961 ניהל חפירות נרחבות בעבדת ושחזור המקום, ולאחר מכן בקיסריה, ממשית, וחלוצה.

הוא נקבר בקיבוץ רביבים, שבו חי עד 1948.

==מחיבוריו==
* אברהם נגב, ערי הנבטים בנגב, אריאל כתב עת לידיעת ארץ-ישראל, 1988.
* אברהם נגב, אדוני המדבר, תולדות הנבטים וממלכתם, כתר, 1983.
* אברהם נגב, ארכאולוגיה של ארץ ישראל, הספרייה לחינוך חברתי, משרד החינוך, תשכ"ח-1968.
* מדריך יום-יום באתרים ובשמורות - 365 אתרים ארכאולוגיים ושמורות טבע בישראל, הוצאת בית ההוצאה הירושלמי.

==קישורים חיצוניים==
* 
* 
* 
* יהודה קורן, דני הרמן, אילת נגב, [https://web.archive.org/web/20131014112014/http://mushecht.haifa.ac.il/catalogues/Nabateans/avra_he.pdf חוקר הנבטים בנגב - פרופ' אברהם נגב], בתוך: הנבטים בנגב בעריכת רנטה רוזנטל-הגינבוטום, חיפה: מוזיאון ראובן ועדית הכט - אוניברסיטת חיפה, תשס"ד 2003. עמודים 79-84. 
* [http://lib.cet.ac.il/pages/item.asp?item=3943&author=761 ממשית: עיר האוניברסיטה הנבטית בנגב], מאמר של אברהם נגב
* [http://www.snunit.k12.il/beduin/arti/0603.html מעבר הנבטים מחברה שיבטית לממלכה], הרצאה של אברהם נגב
* 
* [https://www.youtube.com/watch?v=jPUx0G8XPI0 סרטון יו-טיוב של פרופ' אברהם נגב בריאיון עם יהודה קורן, רשת א' של קול ישראל, 1984]

== הערות שוליים ==

קטגוריה:ארכאולוגים ישראלים
קטגוריה:סגל האוניברסיטה העברית בירושלים: ארכאולוגיה והמזרח הקרוב הקדום
קטגוריה:לוחמי ההגנה
קטגוריה:ישראלים ילידי פולין
קטגוריה:אנשי העלייה החמישית
קטגוריה:בוגרי גימנסיה שלווה
קטגוריה:בעלי תואר דוקטור מהאוניברסיטה העברית בירושלים
קטגוריה:רביבים: אישים
קטגוריה:אישים הקבורים ברביבים
קטגוריה:ישראלים שנולדו ב-1923
קטגוריה:ישראלים שנפטרו ב-2004
ניו יורק רד בולס

ניו יורק רד בולס (באנגלית: New York Red Bulls) היא קבוצת כדורגל ממדינת ניו ג'רזי המשחקת בליגת ה-MLS. הקבוצה היא אחת הקבוצות הראשונות בליגה, אשר הוקמה בשנת 1994 בשם ניו יורק/ניו ג'רזי מטרוסטארס. ב-9 במרץ 2006, הקבוצה נמכרה לחברת רד בול יצרנית משקאות אנרגיה. בעסקה שונו שמה וצבעי מדיה דבר שהוביל למחלוקת בקרב אוהדי הקבוצה המקורית.

==שחקנים מפורסמים==
* רוברטו דונאדוני (1997-1996)
* לותר מתאוס (2000)
* אדי גאבן (2005-2003)
* אמאדו גווארה (2003-)
* טים האוורד (2003-1998)
* קלינט מת'יס (2003-2000)
* טוני מיולה (1998-1996, 2005-)
* מייק פטקי (2002-1998)
* טאב ראמוס (2002-1996)
* יורי דז'ורקף (2006-2005)
* תיירי הנרי (2014-2010)
* רפאל מרקס (2012-2010)
* רוי מילר ארננדס (2015-2010)
* טים קייהיל (2015-2012)

==מאמנים ראשיים==
* אדי פירמני (1996)
* קרלוס קירוש (1996)
* קרלוס אלברטו פריירה (1997)
* אלפונסו מונדלו (1998)
* בורה מילוטינוביץ' (1999-1998)
* אוקטביו זומברנו (2002-2000)
* בוב בראדלי (2005-2003)
* מו ג'ונסטון (2006-2005)
* ריצ'י ויליאמס (זמני) (2006)
* ברוס ארינה (2007-2006)
* חואן קרלוס אוסוריו (2009-2007)
* ריצ'י ויליאמס (זמני) (2010-2009)
* האנס באקה (2012-2010)
* מייק פטקה (2015-2013)
* ג'סי מארש (2018-2015)
* כריס ארמאס (2018-)

==סמל המועדון לאורך השנים==
<center>
<gallery>
תמונה:NYNJMetroStarsLogo.png|הלוגו הראשון של המועדון (1995–2002) 
תמונה:MetroStars (2003–2005) logo.svg|הלוגו השני (2003–2005)
תמונה:RedBullNewYork.png|הלוגו השלישי, והראשון לאחר המכירה לרד בול (2006–2007)
תמונה:New York Red Bulls logo.svg|הלוגו הנוכחי (2007–הווה)
</gallery>
</center>

==קישורים חיצוניים==

* 

* [http://www.empiresc.com אמפייר ס.ק.] (מועדון אוהדים)
* [http://www.metrofanatic.com מטרו-פאנטיק] (אתר אוהדים)

קטגוריה:קבוצות כדורגל אמריקאיות
קטגוריה:קבוצות MLS
קטגוריה:ניו יורק: מועדוני ספורט
קטגוריה:רד בול
קטגוריה:קבוצות כדורגל שהוקמו ב-1995
קפוסטין יאר

ממוזער
קפוסטין יאר (רוסית: Капустин Яр; כיום Знаменск/זנאמנסק) או קפ יאר (Кап Яр), הוא אתר פיתוח ושיגור טילים רוסי במחוז אסטרחן, בין וולגוגרד לאסטרחן. חלק משטח האתר נמצא כיום בקזחסטן. האתר הוקם ב-13 במאי 1946 ובתחילת דרכו נעשה באתר שימוש בטכנולוגיה, חומר ותמיכה מדעית מגרמניה המובסת. הטיל הראשון שוגר ממנו ב-18 באוקטובר 1947. היה זה אחד משבעת טילי ה-A-4 (טיל ה-V-2) שנפל בידי הסובייטים. באתר בוצעו גם שיגורים של מספר טילי ניסוי עבור צבא ברית המועצות, לוויינים וטילי מחקר. עד לשנת 1957 זה היה אתר ניסוי ושיגור יחיד בברית המועצות. נוסף על כך, בוצעו באתר ניסויים גרעיניים

עם התפתחותו וצמיחתו של האתר, הוא הפך לקוסמודרום ותפקד כקוסמודרום פעיל מ-1966 ועד 2008 כאשר בוצע שיגור אחרון עם משגר קוסמוס 3M. 

יישוב חדש, זנאמנסק, הוקם כדי לתמוך במדענים העובדים במתקנים, במשפחותיהם ובאנשי הצוות. בתחילה הייתה עיר סגורה, היא לא הופיעה במפה ולא הייתה נגישה לזרים.

מידע על חשיבות קפוסטין יאר הושג על ידי המודיעין במערב מתחקורים של מדענים גרמנים שחזרו מברית המועצות לגרמניה ומטיסות ריגול. טיסת הריגול הראשונה בוצעה ב-1953 באמצעות מטוס של חיל האוויר המלכותי שטס בגובה רב.

באזור היו מספר תצפיות בעב"מים, אך נראה שהדיווחים קשורים בניסויי טילים שבוצעו באתר. האתר משמש כאתר ניסויי לשיגור טילים בליסטיים או רכיבי חלל צבאיים עבור חיל הטילים האסטרטגיים וחיל החלל הרוסי. בהתאם להודות בתקשורת הרוסית מתכנן לפרק מתקני שיגור במתחם.

==קישורים חיצוניים==

* 
* [https://web.archive.org/web/20160430063339/http://www.roscosmos.ru/482/ קפוסטין יאר] באתר רוסקוסמוס
* [https://web.archive.org/web/20211023103440/https://mil.ru/files/files/kapyar/photos/index.html קפוסטין יאר] באתר משרד ההגנה של רוסיה

==הערות שוליים==

קטגוריה:תוכנית החלל הסובייטית
קטגוריה:תוכנית החלל הרוסית
קטגוריה:נמלי חלל רוסיים
קטגוריה:מחוז אסטרחן
קליימקס

קליימקס (מאנגלית: Climax) הוא מצב בו כלל האורגניזמים בבית גידול מסוים נמצא בשיווי משקל, כך שכל אורגניזם שמת מוחלף באורגניזם דומה. המונח תואר לראשונה על ידי פרדריק קלמנס.

בבית גידול ריק מתפתחים החיים בדרך כלל באופן הנקרא סוקצסיה. באופן זה, כל חברת אורגניזמים משנה מעט את תנאי בית הגידול, ומאפשרת את כניסתה של החברה הבאה. בשלב האחרון מגיעה המערכת לשיווי משקל, בו אין עוד שינוי בתנאים, והחברה לא משתנה עוד. חברה זו נקראת חברת קלימקס, או חברת שיא.

מבחינים בין שני סוגי קליימקס. קלימקס אקלימי, הוא מצב בו חברת האורגניזמים הקיימת נקבעת בראש ובראשונה על ידי האקלים באזור. לעומתו, קיים גם קליימקס אדפי, בו נקבע אופי החברה בעיקר על ידי תנאי הקרקע, המגבילים את כניסת החברה הבאה בטור הסוקצסיוני, על אף שהאקלים מאפשר זאת.

==קישורים חיצוניים==

* 

קטגוריה:אקולוגיה
המשאיות

המשאיות הם להקת רוק ישראלית שפעלה בשנים 1992–1993. נחשבת כ"להקת בת" של משינה.

==פעילות==

בראשית דרכם עבדו חברי הלהקה בחברת ההגברה "בטי בם". בראשית שנות ה-90 עבדו עם משינה והתחבבו על הלהקה הוותיקה. אלדד תמיר, אחד מאנשי סאונד, שאב את השראתו מלהקת האם והקים הרכב עם חבריו לעבודה, עמי שלו ודייוויד זומרפלד. שלומי ברכה, גיטריסט משינה, העניק להם את שירם הראשון "ארגז" כאשר תמיר צירף כבסיסטית חברה נוספת לעבודה, שרה דוידסון (שהייתה בשנות השמונים חברה בלהקת הטראנס-פאנק "Free Style"). שמה של הלהקה הטרייה גם הוא תוצרת משינה: משינה הציעו ללהקה שתי אופציות לשם: "מפלצות התהילה" ו"המשאיות". תמיר וחבריו בחרו בשם המשאיות (ומשינה לקחה את מפלצות התהילה כשם אלבום האולפן החמישי שלה).

במאי 1992 הסתיימה הפקת האלבום המשאיות שהופק על ידי איתן גדרון ויצא בחברת "הליקון". 

שירי האלבום הושמעו מעט ברדיו והלהקה אף חיממה את משינה בסיבוב ההופעות של "מפלצות התהילה" אך לא החזיקה מעמד ימים רבים והתפרקה. 

==לאחר הפירוק==
קצת אחרי הפירוק הקים שלו את להקת סאבווי סאקרס, תמיר המשיך לעבוד מאחורי הקלעים וגם לעשות מוזיקה בהרכבים נוספים, שהבולט בהם הוא כאמל ג'אמל. שרה דוידסון הצטרפה ב-1996 ללהקת ז'ק מיראז' (שנקראה על שם המרפדיה לכלי רכב בתל אביב), שם ניגנה בתופים.

==קישורים חיצוניים==

* [https://stereo-ve-mono.com/discography?artist=%D7%94%D7%9E%D7%A9%D7%90%D7%99%D7%95%D7%AA המשאיות] באתר "סטריאו ומונו"

קטגוריה:להקות רוק ישראליות
קטגוריה:משינה
י' בתשרי

==חגים ומועדים==
* יום הכיפורים: יום לחשבון נפש ולכפרת עוונות

==אירועים היסטוריים==
[[יהודים מתפללים בבית הכנסת ביום הכיפורים (1878), ציור של מאוריצי גוטליב]]
* התכפר עוון העגל לבני ישראל במדבר ונקבע לדורות כיום כיפורי המקדש, הקודש, אוהל מועד, המזבח והכהנים וכל העם
* משה הוריד מהר סיני את לוחות הברית השניים
* ה'תרפ"ט – פרשת הכותל – אשר הביאה להקמת ועדת הכותל הבין-לאומית, ולהסלמה של מאורעות תרפ"ט
* ה'תש"א – ניתנה הפקודה להקמת גטו ורשה בפולין
* ה'תשל"ד – מלחמת יום הכיפורים פורצת כאשר מצרים וסוריה תוקפות את ישראל בצהרי יום הכיפורים
* ה'תשמ"ו – חוליית מחבלים משתלטת על יאכטה ישראלית בקפריסין; רוצחת שלושה אנשים ששהו עליה, ומסגירה עצמה לרשויות

==נולדו==
* ה'תרפ"ה – הרב אליעזר הגר, האדמו"ר מסרט ויז'ניץ (נפטר בהתשע"ה)
* ה'תרפ"ז – אליעזר רפאלי, נגיד אוניברסיטת חיפה. היה ממקימיה וכיהן כנשיאה הראשון (נפטר התשע"ח)
* ה'תרצ"ב – הרב שמואל אוירבך, ראש ישיבת מעלות התורה בירושלים (נפטר התשע"ח)
* ה'תש"י – צביקה פיק, זמר ומלחין פופ ישראלי (נפטר בה'תשפ"ב)
* ה'תשל"ד – אופירה אסייג, עיתונאית וכתבת ספורט

==נפטרו==
* על פי המסורת הוא יום פטירתם של:
** זכריה בן יהוידע, כהן גדול בבית המקדש הראשון (נרצח)
** רבי עקיבא בן יוסף, מגדולי התנאים. סיפור הוצאתו להורג (עם שאר עשרת הרוגי מלכות) מתוארת בפיוט "אלה אזכרה", שיש הנוהגים לקוראו ביום זה
* על פי ספר היובלים – בלהה, כאשר שמעה שיוסף מת
* – רב אחאי בריה דרבה בר אבוה, מחכמי הסבוראים (איגרת רב שרירא גאון)
* ה'תל"ז – שבתי צבי, משיח שקר
* ה'תרי"ח – הרב דוד חיים צבאח, רבה של מרקש
* ה'תרכ"ו – שמואל דוד לוצאטו (שד"ל), פרשן מקרא, בלשן עברי, מתרגם ופילוסוף (נולד א' באלול ה'תק"ס)
* ה'ת"ש – זיגמונד פרויד, אבי הפסיכואנליזה (נולד בה'תרט"ז)
* ה'תשט"ו – רבי יהודה לייב הלוי אשלג, בעל פירוש "הסולם" על ספר הזוהר (נולד ה' בתשרי ה'תרמ"ה)
* ה'תשנ"ג – יהושע בר-יוסף, סופר, מחזאי ועיתונאי עברי, זוכה פרס ביאליק (נולד בה'תרע"ב)
* ה'תש"ע – הרב שמעון נתן נטע בידרמן האדמו"ר מחסידות לעלוב (נולד בטבת ה'תרצ"א)
* התשע"א – הרב משה בּוֹצ'קוֹ, ראש ישיבת עץ חיים במונטרה (נולד בכ"א בניסן ה'תרע"ז)
----

* ט' בתשרי – י"א בתשרי
* תשרי

א10
י10
ד' באייר

==חגים ואירועים החלים ביום זה==
* יום הזיכרון לחללי מערכות ישראל
* היום התשעה עשר של ספירת העומר
* בשנה שה' באייר חל ביום שישי יחול ביום זה יום העצמאות

==אירועים היסטוריים ביום זה==
פרח [[ דם-המכבים האדום, סמלו של יום הזיכרון לחללי מערכות ישראל]]
* ה'תש"ח (13 במאי 1948) – נפל גוש עציון במלחמת העצמאות
* ה'תשנ"ט – הוקם המאחז מגרון במזרח בנימין

==נולדו==
* ה'תקס"א – רבי אברהם שאג-צוובנר, מתלמידי החתם סופר, רב וראש ישיבה בקוברסדורף שבשבע קהילות ובסוף ימיו בירושלים. (נפטר בכ"ט באדר ה'תרל"ו)
* ה'תרע"ג – הרב פרופ' בנימין זאב בנדיקט, רבן של האג ושל שכונת אחוזה בחיפה, דרשן, פוסק וחוקר מדעי היהדות. (נפטר בכ"ב בסיוון ה'תשס"ב)
* ה'תרצ"ח – הרב משה צוריאל, ר"מ ומשגיח, מהדיר ומחבר ספרים במחשבת ישראל.
* ה'תש"ח – הרב אלי סדן, מייסדה וראשה של מכינה קדם צבאית בני דוד.
* ה'תש"ט – אורציון ברתנא, סופר, משורר וחוקר ספרות ישראלי.

==נפטרו==
* ה'שצ"ד – יעקב ב"ש, ראש הקהל של יהדות פראג, אביר, ויהודי החצר של קיסרי האימפריה הרומית הקדושה.
* ה'תנ"ח – רבי יעקב ששפורטש מאמסטרדם, מגדולי הלוחמים בשבתאי צבי (נולד ב-ה'ש"ע).
* ה'תרנ"ב – רבי יוסף דוב הלוי סולובייצ'יק, רב בבריסק ובסלוצק שבליטא ומחבר ספרי "בית הלוי" (נולד ב-ה'תק"פ)
* ה'תשט"ז – נחום ויינשטיין, ממייסדי תל אביב, שוחט ובודק והמוהל הראשון בתל אביב. (נולד בה'תרל"ו)
* ה'תשכ"ח – הרב שמחה הלוי, נשיא הסתדרות הרבנים דאמריקה.
* ה'תשמ"ד – רבי שמואל אליהו טאוב, האדמו"ר השלישי בשושלת מודז'יץ (נולד ב-ה'תרס"ה)
* ה'תשס"ח – שמואל כץ, חבר הכנסת מטעם חרות (נולד ב-ה'תרע"ה)
* ה'תשע"ז – שלמה פפנהיים, מעסקני העדה החרדית, מייסד "בית לפליטות" ואת בית ההחלמה ליולדות בקריית יערים. (נולד בי"ד באייר ה'תרפ"ו)

----

* ג' באייר – ה' באייר
* אייר

==הערות שוליים==

ח04
י04
עירית גדולה

עִירִית גְּדוֹלָה (שם מדעי: Asphodelus ramosus) היא גאופיט רב שנתי, מין בסוג עירית, ממשפחת העיריתיים. שמות מדעיים נרדפים: Asphodelus microcarpus.

==תיאור==
שורש העירית הוא ציצת פקעות מוארכות. צבע הפקעות צהוב-חום, אורכן כ-15 ס"מ, ועוביין כ-2.5 ס"מ. עלי העירית ארוכים – עד כ-50 ס"מ, ורוחבם כ-2 ס"מ. לעלים חתך בצורת V, העוזר לעירית לאגור מים. מי הגשמים והטל מטפטפים אל מרכז העלה, משם למרכז הצמח, ונספגים בקרקע בסביבת השורשים. העלים מציצים בתחילת החורף; בתחילת האביב, מפברואר עד מאי, מתפתח עמוד התפרחת. עמוד התפרחת ארוך ומסתעף, גובהו עולה לעיתים על מטר אחד. בראשי הסעיפים מתפתחים הפרחים במכבדים גדולים. הפרחים בעלי עוקץ, 6 עלי עטיף כותרתיים, ו-6 אבקנים. הפרח נפתח בערב, האבקנים נפתחים בשתי קבוצות – אחת בבוקר, ואחת במהלך היום. לקראת ערב, נובל הפרח, ובמכבד נפתח פרח נוסף. הפרחים צופניים. הפרי הוא הלקט בצורת ביצה, הנפתח עם הבשילו. הרוח מפיצה את הזרעים השחורים לאזור הסמוך לצמח האם. 

משרעת התפוצה של העירית הגדולה היא מזרח ים-תיכונית, בארץ נפוץ באזורים ים-תיכוניים ואירנו-טורניים. צומח בעיקר בבתה ובגריגה, ולעיתים יוצר מרבדים צפופים. בולט בעיקר במקומות בהם ישנה רעייה אינטנסיבית, שכן הוא מוגן משיני בעלי החיים על ידי רעלים ורפידים (מחטים מיקרוסקופיות), הנמצאים בעלים הטריים.

== שימושים ==

את פרחי העירית ניתן לאכול, וכמו כן את שורשיה. את השורשים מקובל לחלוט.

אבו אל-עבאס א-נבאתי, רופא ועשבונאי אנדלוסי, ערך מסע בארץ ישראל בתקופה האיובית ותיעד בספרו את השימוש בשורשים טחונים של העירית הגדולה לצורך הכנת דבק בירושלים.

==גלריית תמונות==
<gallery widths="180" heights="160" perrow="5">
קובץ:Anthophora on Asphodelus edit.jpg|דבורה מהסוג מדרונית אוספת צוף מפרח של עירית גדולה
קובץ:Asphodelus ramosus and the View from Tel Gamma, northwestern Negev, Israel (2).JPG|עירית גדולה בנגב המערבי
קובץ:Asphodelus ramosus (1).jpg|שלבי הפריחה השונים של עירית גדולה.
קובץ:עירית גדולה בנחל השומר.jpg|עירית גדולה בנחל השומר על רקע עומדים של הדס מצוי
קובץ:עירית גדולה - מבט על.jpg|מבט על
</gallery>

==ראו גם==
* שום העירית
* עיריתיים

==קישורים חיצוניים==

* 
* [https://web.archive.org/web/20070312080918/http://www.boker.org.il/meida/negev/zemarpe/aspho.htm עירית גדולה, מדרשת שדה בקר]
* [https://web.archive.org/web/20070212141137/http://www.geocities.com/HotSprings/Bath/6482/Hebrew/plants/irit.html עירית גדולה עוסאלן/סוואי]
* [http://www.starmed.co.il/HealingPlants/198 עירית גדולה, מרכז הרופאים המומחים]

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:עיריתיים
קטגוריה:ארץ ישראל: עיריתיים
קטגוריה:פרחים לבנים בארץ ישראל
קטגוריה:צמחים שתוארו ב-1753
חצי אוטומטי (אלבום)

חצי אוטומטי הוא אלבום של הזמר רמי פורטיס מ-2001.

את האלבום הפיק מוזיקלית אייל אבן צור, שגם הלחין במשותף עם פורטיס את כל השירים. פורטיס כתב את מילות כל השירים. אבן-צור הוא סולנה של להקת הרוק נעליים, ששמה הוא מחווה לשיר של פורטיסחרוף בעל אותו השם.

"חצי אוטומטי" כולל את הסינגל המצליח "הדלת", שהוא דואט של פורטיס עם ברי סחרוף הכולל עירוב של רוק עם אלמנטים של זמר מזרחי. פורטיס וסחרוף המשיכו בקו מוזיקלי זה באלבומם המשותף מ-2006 כפורטיסחרוף, "על המשמרת".

"בחיק המשפחה" היה הסינגל הראשון ("מחכים לרצח שאחרי הפרסומות... עוד יום נפלא בחיק המשפחה"). "שר על מרטין לותר" כולל שירה בסגנון גוספל של פורטיס, שציין כי שאף לשיר בסגנון זה במשך זמן רב. ב"בלי ראש אין ראש" שר בפזמון יורם חזן (סולנה של להקת כנסיית השכל). בשיר שחותם את האלבום, "דישנובה", מלווים את פורטיס בשירה אשתו וילדיו.

==רשימת השירים==
#ויאגרה (4:18)
#שר על מרטין לותר (4:56)
#בחיק המשפחה (3:31)
#הדלת (5:37)
#מלך הזנב (4:57)
#משחק בקוביה (4:11)
#דינה פלסטלינה (4:20)
#בלי ראש אין ראש (3:52)
#חצי אוטומטי (5:04)
#דישנובה (4:15)

==קישורים חיצוניים==

* [https://web.archive.org/web/20170101235907/http://www.hasharat.co.il/html/article_2033.php ביקורת על חצי אוטומטי באתר השרת העיוור]

קטגוריה:אלבומי 2001
קטגוריה:אלבומי רמי פורטיס
קטגוריה:אלבומים בעברית
קטגוריה:אלבומי חברת נענע דיסק
1899 בספורט

== אתלטיקה ==
לורנס בריגנוליה () זכה במרתון בוסטון השלישי.

== טניס ==
===המנצחים בתחרויות הגראנד סלאם===
* אליפות צרפת הפתוחה – פול איימה ()
* וימבלדון – רג'ינלד דוהרטי ()
* אליפות ארצות הברית הפתוחה – מלקולם ויטמן ()

===המנצחות בתחרויות הגראנד סלאם===
* אליפות צרפת הפתוחה – פרנסואז מסון ()
* וימבלדון – בלאנש בינגלי ()
* אליפות ארצות הברית הפתוחה – מריון ג'ונס ()

== כדורגל ==
===כדורגל לפי מדינות===
====ארגנטינה====
* ליגת העל הארגנטינאית – "בלגרנו" מבואנוס איירס זוכה באליפות

===קבוצות שנוסדו===
====אירופה====
* אולימפיק מרסיי – 
* אולימפיק ליון – 
* אוסנבריק – 
* הופנהיים – 
* איינטרכט פרנקפורט – 
* ברצלונה – 
* הופנהיים – 
* ויקינג – 
* ורדר ברמן – 
* טורקי יונייטד – 
* מילאן – 
* סרקל ברוז' – 
* פרנצווארוש – 
* קיי. אר. רייקיאוויק – 
* ראפיד וינה – 
* ארטמדיה ברטיסלבה – 

====אמריקה====
* נסיונל – 

==קישורים חיצוניים==

*
דגל ניו סאות' ויילס

דגל ניו סאות' ויילס אומץ רשמית כדגל מדינת ניו סאות' ויילס שבאוסטרליה, על ידי ממשל המדינה, בשנת 1876.

הדגל הוא נס כחול בריטי שבמרכזו עיגול לבן ובאמצעו צלב ג'ורג' הקדוש. במרכז הצלב מצויר אריה מוזהב פוסע ועל כל אחת מזרועות הצלב כוכב מוזהב בן שמונה פינות.

הדגל אומץ בשל ביקורת של הימיה הבריטית על הדגל הקודם של המדינה, שהיה זהה לדגל ויקטוריה.

הדגל עוצב על ידי האדריכל ג'יימס ברנט ורב החובל פרנסיס היקסון. אף שלא ניתן הסבר לסמלי הדגל, הסמלים שעל הנס הכחול הם צורה פשוטה של סמל ניו סאות' ויילס מאותה עת.

==דגלים קודמים==
הדגל הראשון של ניו סאות' ויילס אומץ בשנת 1867 לערך. דגל זה היה נס כחול שעליו האותיות NSW במרכז הדגל. דגל זה עוצב בעקבות חוק ההגנה הימית הקולוניאלית של שנת 1865 אשר הורה שכל כלי השייט הימיים יניפו נס כחול שעליו סמל או שם המושבה.

בשנת 1870 אימצה המושבה דגל שהיה כמעט זהה לדגל של המושבה ויקטוריה. דגל זה היה נס כחול שעליו הצלב הדרומי ומעליו כתר. ההבדל היחיד בין דגל זה לדגל ויקטוריה היה שהכוכבים היו בצבע זהב במקום לבן, ומספר הפינות של הכוכבים (שנע בין חמש לתשע) היה שונה.

==ראו גם==
* דגל אוסטרליה
* סמל ניו סאות' ויילס
* דגלי אוסטרליה

==קישורים חיצוניים==

*
* [http://www.ausflag.com.au/new_south_wales.asp ניו סאות' ויילס] באתר Ausflag 
* 

קטגוריה:ניו סאות' ויילס: סמלים לאומיים
ניו סאות' ויילס
ניו סאות' ויילס
ניו סאות' ויילס
ניו סאות' ויילס
קטגוריה:אריות בתרבות
מילה יחידאית

Honorificabilitudinitatibus" היא מילה יחידאית בכתביו של ויליאם שייקספיר (מופיעה במחזה "עמל שווא של אהבה")]]
מילה יחידאית (ביוונית הָאפָּאקְס לֶגוֹמֶנוֹן: ἅπαξ λεγόμενον, כלומר "נאמר פעם אחת"; ברבים: הָאפָּאקְס לֶגוֹמֶנָה: ἅπαξ λεγόμενα) היא מילה בעלת מופע חד-פעמי בטקסט נתון, בין אם בקורפוס או בכתביו של יוצר. מילה המופיעה פעמיים מכנים dis legomenon, שלוש פעמים - tris legomenon, ואילו מילה המופיעה ארבע פעמים, tetrakis legomenon, אינה נחשבת נדירה דיה על מנת לציינה. 

מילים יחידאיות אינן בהכרח מוזרות או יוצאות דופן. דוגמה לכך היא המילה "גבינה", שהיא מילה יחידאית בתנ"ך המופיעה בספר איוב.

==שורש יחידאי==
בשפות השמיות, רוב אוצר המילים נגזר משורשים, שרובם תלת עיצוריים. בתנ"ך כ-2100 מילים המופיעות בו פעם אחת ויחידה, כאשר סופרים בספירה זו גם הופעות של אותו שורש, בבנייני פועל נפרדים או במשקלים נפרדים, כשמות עצם. אולם, ישנם גם שורשים יחידאיים - שורשים שכל אחד מהם מופיע פעם בודדת בכול המקרא. למשל, השורש ב־ל־ס הוא שורש יחידאי. הוא מופיע בספר עמוס: . בערבית ובשפות אתיופיה יש מילים משורש דומה, המתארות את פרי התאנה. לכן, כיום יש המפרשים את השורש, כעיסוק במלאכה הקשורה לתאנים.

גם השורש ט-א-ט-א יחידאי בתנ"ך. . אולם בניגוד לשורש היחידאי ב-ל-ס, לא נמצא שום שורש דומה לו בשום שפה אחרת.

==ראו גם==
*מילים יחידאיות בתנ"ך
*חוק זיף

==קישורים חיצוניים==

* [http://www.tora.us.fm/tnk1/messages/ljon_sikumim_index_0.html רשימה של מילים יחידאיות בתנ"ך] באתר הניווט בתנ"ך

==הערות שוליים==

קטגוריה:בלשנות
קטגוריה:מילים
פנציקלידין

צורות שונות של הPCP, מומס במים, או טהור.
PCP או בשמו המדעי פנציקלידין - Phencyclidine (קיצור לשמו הארוך יותר: פנילציקלוהקסילפיפרידין - Phenylcyclohexylpiperidine), הידוע גם בכינויו "אבק מלאכים" (Angel Dust), הוא סם דיסוציאטיבי והלוצינוגני (גורם הזיות). שימושו הרפואי הוא בהרגעה והרדמה. נוסחתו הכימית של ה-PCP היא C<sub>17</sub>H<sub>25</sub>N ומסתו המולקולרית היא 243.4 גרם למול. סם זה גורם לתחושת ניתוק מהסביבה, לחוסר רגישות לכאב, בלבול, אובדן עכבות, ובמקרים חריגים התקפים פסיכוטיים, חלקם אלימים ומסוכנים וקואורדינציה נמוכה מאוד, עד בלתי אפשרית.

בשל תופעות אלו הוא מוגדר כסם מסוכן לשימוש. בארצות הברית נכלל הסם ב-Schedule II, ובישראל נכלל בפקודת הסמים המסוכנים כסם סימן ב'.

== כימיה ורוקחות ==
ה-PCP הוא סם הרדמה והרגעה דיסוציאטיבי והלוצינוגני מקבוצת הסמים הכוללת גם קטמין וטילטמין.

מבחינה טוקסולוגית, PCP נחשב לנוירוטוקסין המזיק לתפקוד המוח. נזקי הסם ניכרים בחלקים שונים של מערכת העצבים כגון מערכות הקליטה.

== היסטוריה ==

ה-PCP נוסה לראשונה אחרי מלחמת העולם הראשונה כסם מרדים בניתוחים. אך בגלל תופעות לוואי הוא נדחה משימוש רפואי עד שנות החמישים, עת נוסה מחדש בבני אדם תחת השם "סרניל" (Sernyl). עד מהרה נדחה הסם בשנית בשל תופעות הלוואי. לאחר מכן נעשה ניסיון למכרו כסם הרדמה וטרינרי בשם סרנילן, אך הוא נדחה. בשנות השבעים הוכנס החומר לרשימת החומרים המסוכנים האמריקנית. בשל זמן מחצית חיים ארוך בגוף האדם, ובשל תופעות הלוואי שלו הסם לא ראוי לשימוש רפואי. ה-PCP נספג ברקמות שומניות ומפורק במטבוליזם לחומרים אחרים הנקראים PCHP, PPC וPCAA. כאשר הסם נצרך על ידי עישון, הוא מתפרק בחלקו לחומרים PC ופיפרידין.
תיאור תגובת פירוק הפאנציקלידין

== ראו גם ==
* סם
* קטמין

== קישורים חיצוניים ==

* 

== הערות שוליים ==

קטגוריה:סמים דיסוציאטיביים
קטגוריה:אופיואידים
קטגוריה:אנטגוניסטים ניקוטינים
מבצע חסידה

[[דאגלס C-54 סקיימאסטר]]
מבצע חסידה הוא מבצע צבאי סודי שנערך ב-1 באפריל 1948, טרם הכרזת העצמאות, להנחתת מטוס נושא נשק מצ'כוסלובקיה. הנשק שנשא המטוס היה חיוני לביצועו של מבצע נחשון לפריצת הדרך לירושלים הנצורה. נשק זה היה חלק מעסקת הנשק הצ'כוסלובקית-ישראלית שהייתה אחת החשובות במקורות הנשק במלחמת העצמאות.

== רקע ==
ב-28 במרץ דרבן דוד בן-גוריון את אהוד אבריאל, שנשלח מטעם ההגנה במסגרת המוסד לעלייה ב', לקדם את עסקת הנשק הצ'כית:

== מהלך המבצע ==
מבצע חסידה נערך סמוך לחצות ליל 1 באפריל 1948. המטוס שנחכר מחברה אמריקנית היה מטוס תובלה דאגלס C-54 סקיימאסטר ארבע-מנועי, המוטס בידי טייס אמריקני. שם הקוד של המטוס היה "בלק-1" והוא היה הראשון בסדרת המטוסים ברכבת האווירית של מבצע בלק.

המבצע הוטל על גדוד 53 של חטיבת גבעתי בפיקודו של יצחק פונדק, אליו סופחו אנשי שירות האוויר בפיקודו של אהרן רמז (לימים מפקד חיל האוויר הישראלי) ואנשי חימוש בפיקודו של אשר פלד.

לשם הנחתת המטוס נבחר מנחת חירום בריטי נטוש<ref></ref> ליד הכפר הערבי בית דראס הסמוך לבאר טוביה. על גדוד 53 הוטל לאבטח את שדה התעופה שהיה סמוך לכפרים ערביים עוינים. על היחידות הנספחות הוטלו תפקידים כמו יצירת קשר עם המטוס, הארת המסלול בעזרת גנרטור ומערכת תאורה מאולתרת, תדלוק המטוס ופריקת המשלוח במהירות בטרם יתערבו הערבים או הבריטים.

סמוך לחצות, ברגע בו נשמעה מרחוק נהמת מנועי המטוס, הודלקו אורות מסלול הנחיתה. הנחיתה עברה בשלום, התאורה כובתה, המטען פורק במהירות והוצא מן האזור. במקביל, המטוס תודלק, נבדק על ידי מכונאים והמריא תוך זמן קצר. כל הפעולה ארכה כ-80 דקות. המטען כלל 200 רובי מאוזר "צ'כיים" 40 מקלעי מגל"ד ו-150 אלף כדורי תחמושת. הנשק הועבר עוד בליל המבצע ליחידות שעמדו לפתוח במבצע נחשון.

== הנצחה ==
אתר הנצחה בבאר טוביה למבצע חסידהבאזור נחיתת המטוס, בכניסה המערבית לבאר טוביה, הוצב סלע עליו חרותות המילים "מבצע חסידה" ולידו לוח המספר את סיפור המבצע.

==מקורות==
* חטיבת גבעתי במלחמת הקוממיות.
* אפרים תלמי, מה ומי – לכסיקון מלחמת העצמאות, הוצאת דבר, 1964.
* תולדות מלחמת הקוממיות, ענף היסטוריה במטה הכללי, צבא ההגנה לישראל הוצאת מערכות, 1959.
* אליעזר (צ'יטה) כהן, צבי לביא, [https://web.archive.org/web/20130928191208/http://www.fisherlibrary.co.il/biography/The_sky_is_not_the_limit.pdf השמים אינם הגבול סיפורו של חיל-האוויר הישראלי], ספרית מעריב, 1990.
* [http://www.palyam.org/OniyotRekhesh/Nora_I אתר הפלי"ם ההעפלה והרכש] – למחרת היום הגיעה ספינת הרכש 'נורה' עם 4,500 רובים ו-200 מקלעים.

==קישורים חיצוניים==

==הערות שוליים==

חסידה
חסידה
קטגוריה:חסידה בתרבות
דגל אוסטרליה הדרומית

דגל אוסטרליה הדרומית (באנגלית: Flag of South Australia) אומץ רשמית על ידי ממשלת מדינת אוסטרליה הדרומית כדגל המדינה בשנת 1904.

הדגל הוא נס כחול בריטי, ובמרכזו עיגול מוזהב שעליו חנקן מציץ (Piping Shrike) שכנפיו פרושות.

לא ברור מדוע בחר מעצב הדגל, רוברט קרייג דווקא בציפור זו, ולא בעקעק אוסטרלי (Australian Magpie) האופייני לאזור - ואשר הופיע על התרשימים הראשונים של הדגל.

==דגלים קודמים==
הדגל הראשון של אוסטרליה הדרומית אומץ בשנת 1870. דגל זה היה נס כחול שבמרכזו עיגול שחור ועליו הצלב הדרומי.

דגל שני אומץ בשנת 1876, דגל זה היה אף הוא נס כחול, אולם במרכזו סמל אחר המתאר את הגעתה של בריטניה, מואנשת כאישה הלובשת גלימה ומחזיקה מגן, ומייצגת את בואם של המתיישבים החדשים, ומולה אבוריג'יני המחזיק בידו חנית על רקע סלעי. מאחורי האבוריג'יני, חרותה בסלה דמות של קנגורו. דגל זה עוצב לבקשת משרד המושבות הבריטי מאחר שהדגל הקודם דמה לדגל ויקטוריה ולדגל ניו זילנד.

==ראו גם==
* דגל אוסטרליה
* סמל אוסטרליה הדרומית
* דגלי אוסטרליה

==קישורים חיצוניים==

*[https://web.archive.org/web/20130711023612/http://sa.gov.au/site/insignia סמלי המדינה] באתר ממשלת אוסטרליה הדרומית 
*
* [http://www.ausflag.com.au/south_australia.asp אוסטרליה הדרומית] באתר Ausflag 
* 

קטגוריה:אוסטרליה הדרומית: סמלים לאומיים
אוסטרליה הדרומית
אוסטרליה הדרומית
אוסטרליה הדרומית
אוסטרליה הדרומית
אוסטרליה הדרומית
קטגוריה:בעלי כנף בתרבות
דרלינגטוניה

דרלינגטוניה (שם מדעי: Darlingtonia californica) היא צמח טורף, מין יחיד בסוג Darlingtonia, אנדמי לצפון מדינת קליפורניה ודרום-מערב אורגון. שמה העממי "שושן הקוברה" (Cobra lily).

הדרלינגטוניה גדלה בקרקעות דלות בהן קיימת שטיפה מתמדת של המינרלים מהפשרת השלגים. צמח שושן הקוברה קיבל את שמו מהדמיון שבין המלכודת שלו לבין ראש נחש הקוברה.

==קישורים חיצוניים==

* 

== הערות שוליים ==

קטגוריה:אברשאים
קטגוריה:צמחים יחידים בסוגם
קטגוריה:צמחים טורפים
קטגוריה:ארצות הברית: צמחים אנדמיים
אורן שבו

אורן שבו (נולד ב-10 בינואר 1971) הוא זמר ושחקן קולנוע, תיאטרון וטלוויזיה ישראלי.

==ביוגרפיה==
שבו נולד וגדל בבאר שבע.

הוא בוגר הסטודיו של רות דייכס.

== קריירה ==
שבו היה חבר בלהקת צעירי תל אביב בשנים 1986–1989, ושיחק בסדרת הנעורים של הלהקה "החופש האחרון" ששודרה בערוץ הראשון. שירת בצה"ל בלהקת הנח"ל.

הוא משמש חבר וסולן בלהקת "מבית היוצר של המהפכה".

בין היתר שיחק בתיאטרון חיפה, הוא אף זכה בפרס התיאטרון לשנת 2000/2001 על התפקיד בהצגה "כובע מלא גשם". בנוסף, שיחק גם בהצגות נוספות בתיאטרון חיפה, כמו "שידוך משמיים", "הנכד" ו-"כשאת אומרת לא". בתיאטרון הפרינג' בהצגות "היידי בת זונה" ו"הם יגיעו מחר".

הוא שיחק גם בתיאטרון הסימטה בהצגה "ווקמן" ובהצגות ילדים רבות.

בקולנוע הוא שיחק תפקיד ראשי בסרט "צומת וולקן" והיה מועמד לפרס אופיר על תפקידו בסרט זה.

בטלוויזיה השתתף בסדרות רבות, ביניהן: "ילדות רעות", "אהבה מעבר לפינה", "זהו זה!", "שבתות וחגים", "רמת אביב גימל", "הדיפלומטים", "רוק שואו", "אחד העם 101", "סטרייט ולעניין", "השיר שלנו","עניין של זמן", "החופש האחרון", "מה שנחוץ לרווק", "מאז ועד זאפ", ו"הערב בפריים טיים".

== חיים אישיים ==
שבו נשוי לשחקנית ענת מגן ואב לשלושה בנים.

מתגורר ברמת השרון.

==קישורים חיצוניים==

* 

קטגוריה:מוזיקאים ישראלים
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:זמרים ישראלים
קטגוריה:זמרים השרים בעברית
קטגוריה:חברי להקת צעירי תל אביב
קטגוריה:חברי להקת הנח"ל
קטגוריה:ישראלים שנולדו ב-1971